ลงมือทำภารกิจในรายการ สร้างรายการสิ่งที่ต้องทำประจำตัว จัดลำดับความสำคัญ
ถ้ามัวแต่เลือกงานหรือจับปลาสองมือ (หรือหลายมือ) ก็ยากที่จะทำตามที่ทำรายการไว้ได้ครบถ้วนสมบูรณ์ หลายชั่วโมงผ่านไปรายการของคุณก็จะยังคงสภาพเดิม หรือก็คือยังคงแน่นเอี้ยดนั่นเอง แทนที่จะทำนู่นนิดทำนี่หน่อย สู้ทำไปเลยอย่างเดียวจนเสร็จจะดีกว่า แล้วค่อยขยับขยายไปทำอย่างต่อไปในรายการ หลังจากหยุดพักบ้างนิดๆ หน่อยๆ ห้ามโดดไปทำภารกิจอื่นในรายการ เด็ดขาดถ้ายังทำเรื่องแรกที่สำคัญสุดไม่เสร็จ หรือคุณอาจรวมหลายๆ ภารกิจในรายการที่ดูแล้วจะทำพร้อมกันได้ดี จริงอยู่ว่าคุณไม่ควรทบทวนเลขไปพลาง ทำรายงานประวัติศาสตร์ไปพลาง แต่ถ้านั่งอ่านหนังสือรอให้ผ้าในเครื่องซัก-อบเสร็จนี่ก็พอได้อยู่ จะได้ประหยัดเวลาไปทำอย่างอื่นที่เหลืออยู่ อย่างถ้าเน็ตที่บ้านล่ม คุณอาจจะอยากปั่นจักรยานไปซื้อหนังสือที่ร้านแถวบ้านมาศึกษาเรื่องปัญหาไวไฟ ตั้งแต่ต้นจนเจอจุดที่เสีย แต่อย่าลืมว่าคุณยังไม่ได้ทำข้าวเย็น แถมยังต้องตรวจรายงานนักเรียนอีก 20 คนให้เสร็จภายในคืนนี้ ไม่รวมเรื่องอื่นๆ อีกจิปาถะ จะง่ายกว่าไหมถ้าแค่โทรเรียกช่างมาดูให้น่ะ? ถ้ามารู้ทีหลังว่าเรื่องนั้นทำไปจะเสียเวลาเปล่า ก็ไม่ต้องทำ หรือถ้าเรื่องไหนจ้างคนอื่นเขาทำให้ได้ก็จ้างเลย อย่ามัวเสียเวลา อย่างถ้าคุณต้องมานั่งหาเศษไม้เหลือใช้มาตัดมาเลื่อย ทาสีใหม่แล้วค่อยประกอบ ร้อนก็ร้อน ฝุ่นก็เยอะ สุดท้ายกลายเป็นว่านั่งแล้วหักจนก้นจ้ำเบ้า เสียเวลาเปล่าแถมต้องเจ็บตัว ถ้าซื้อเก้าอี้สวยๆ แข็งแรงมาใช้ซะเลยจะดีกว่าไหม? แบ่งตามชนิดภารกิจจะทำให้คุณไม่เบื่อ แถมยังทำตามรายการได้เร็วขึ้นอีกด้วย อาจจะสลับการบ้านกับงานบ้านให้คุณทำภารกิจได้สะดวกมีประสิทธิภาพยิ่งขึ้นก็ได้ อาจหยุดพักสั้นๆ ระหว่างภารกิจ แล้วเปลี่ยนชนิดภารกิจไม่ให้ซ้ำกับอันแรกก็ได้ จะได้กระตือรือร้นจนงานออกมาดีๆ ทำตามอารมณ์คุณเลย จะได้มีกำลังใจมากขึ้นเพราะอะไรที่น่าเบื่อหรือยากๆ ก็ทำเสร็จไปแล้ว คุณไม่จำเป็นต้องเป็นภารกิจที่ยากที่สุดหรือสำคัญที่สุดก็ได้ แต่บางคนเขาทำแล้วได้ผล เพราะสบายใจ ไม่มีเรื่องไม่พึงประสงค์รอให้ทำอยู่ไงล่ะ บางทีเรียงความภาษาอังกฤษอาจสำคัญสำหรับคุณมากกว่าการบ้านเลข แต่ถ้าคุณไม่ไหวกับเลขจริงๆ การกำจัดมันให้พ้นทางเป็นอย่างแรกจะทำให้คุณทุ่มเทเวลาให้กับเรียงความได้เต็มที่ ไม่ต้องมาคอยกังวล คุณอาจพบว่าอีก 10 นาทีห้างจะปิดแล้ว แต่คุณยังไม่ได้แวะซื้อเสื้อที่ลดราคาวันนี้เป็นวันสุดท้ายเลย ซึ่งถือเป็นเรื่องเร่งด่วนที่สุดในตอนนี้ของคุณ แต่จะดีกว่าไหม ถ้ารีบกลับบ้านไปทำเรื่องสำคัญอย่างการเขียนเรียงความภาษาอังกฤษที่ต้องส่งพรุ่งนี้ อย่างน้อยก็ยังมีแบรนด์อื่นอีกที่ลดราคาถึงพรุ่งนี้ (ถึงจะลดน้อยกว่าก็เถอะ) ไว้ตอนเลิกเรียนแล้วค่อยแวะไปก็ยังทัน ดีใจด้วยจริงๆ! พอทำเสร็จไปทีละอย่างสองอย่าง ก็อย่าดีใจจนลืมขีดฆ่าเรื่องที่ทำแล้วทิ้งด้วยล่ะ ถ้าอยู่ในคอมก็คือลบออกจากไฟล์ หรือจะดราม่าหน่อยก็ใช้มีด (คัตเตอร์เถอะ) กรีดภารกิจนั้นออกจากกระดาษไปโยนเข้ากองไฟฉลองซะเลย ให้รางวัลตัวเองบ้างเวลาทำภารกิจนึงเสร็จ คุณมาถูกทางแล้ว! อาทิตย์หน้าจะยุ่งสุดๆ หรือเปล่า? พรุ่งนี้ตารางแน่นเอี๊ยดเหรอ? ถ้าคิดเผื่อว่าต้องทำอะไรบ้างยาวไปถึงสิ้นปี มันก็ชวนสติแตกเหมือนกัน ไม่ว่าคุณจะทำอะไรก็ตาม ให้กำหนดระยะเวลาของสิ่งที่ต้องทำก่อน-หลัง จะได้จัดลำดับความสำคัญได้ แล้วเอาเวลาเครียดไปทำประโยชน์แทน   เป้าหมายระยะสั้น จะรวมภารกิจต่างๆ แบบคละหมวดหมู่กันไป คุณอาจมีงานหลายอย่างที่ต้องทำให้เสร็จภายในวันนี้ ยังไม่รวมธุระปะปังที่ต้องแวะทำก่อนกลับบ้าน กับงานบ้านสารพัดก่อนนอน ให้คุณ list เรื่องเครียดๆ ทั้งหลายออกมา ทุกอย่างที่คุณต้องทำในหลายชั่วโมงข้างหน้า  เป้าหมายระยะยาว จะเป็นพวกจุดมุ่งหมายในชีวิตที่จะสำเร็จได้ต้องแตกออกมาเป็นหลายขั้นตอน โดยคุณต้องจัดลำดับความสำคัญว่าควรทำขั้นตอนไหนก่อนและหลัง หนึ่งในเป้าหมายระยะยาวของคุณอาจเป็น "สอบเข้ามหาวิทยาลัย" ซึ่งจะสำเร็จได้ต้องทำกิจกรรมยิบย่อยมากมายก่อน การแตกออกเป็นขั้นตอนย่อยๆ นั้นจะทำให้คุณทำไปทีละอย่างได้ง่าย ไม่สับสน ไล่มาเป็นข้อๆ เลย เขียนไว้ว่าต้องทำอะไรบ้างและทำอันไหนก่อน-หลัง เรื่องไหนที่ต้องทำให้เสร็จสิ้นในเวลาอันแสนสั้นที่คุณมี ทั้งเล็กและใหญ่ ให้เขียนออกมาให้หมด ไม่ว่าจะโปรเจ็คท์ที่ยังไม่เสร็จ เรื่องที่ต้องตัดสินใจ ไปจนถึงธุระปะปังที่ต้องออกไปทำ จะช่วยได้มากถ้าคุณแตกย่อยทุกอย่างออกตามแต่ละประเภท รวมถึงแยกเป็นหลายรายการสิ่งที่ต้องทำสำหรับด้านต่างๆ ของชีวิต งานบ้านก็เป็นประเภทนึง เรื่องงานหรือการบ้านก็อีกประเภทนึง ยิ่งถ้าคุณเป็นคนชอบเข้าสังคม ก็คงจะมีกิจกรรมช่วงวันหยุดสุดสัปดาห์ให้ได้จัดลำดับกันเต็มไปหมด สรุปคือให้แยกลิสต์กันไปเลยเรื่องใครเรื่องมัน ถ้าคุณชอบรวมทุกอย่างไว้ในที่เดียวให้เห็นกันชัดๆ ก็อาจสร้างรายการสิ่งที่ต้องทำแบบที่รวมงานบ้าน หน้าที่ความรับผิดชอบต่างๆ โปรเจ็คต์ที่ทำงาน และอะไรก็ตามที่จำเป็นต่อการเข้าสังคมของคุณไว้ แต่ถ้าเห็นแล้วตาลาย จะดีกว่าถ้าไล่รายการแยกไว้ แต่จัดเรียงไว้ข้างๆ กัน คุณจะได้เห็นว่าภารกิจไหนสำคัญกว่ากัน ดูว่าภารกิจไหนสำคัญสุดหรือด่วนที่สุด แล้วเรียงลำดับใหม่โดยเอาเรื่องพวกนั้นขึ้นมาไว้ต้นๆ รายการ ทุกอย่างมันขึ้นอยู่กับตัวคุณและหัวข้อของรายการนั้นๆ คุณอาจจะเลือกทำกิจกรรมที่โรงเรียนก่อนทำโปรเจ็คต์ หรือจะสลับสับเปลี่ยนกันก็แล้วแต่ แต่ถ้าทุกอย่างมันสำคัญหรือจำเป็นเท่าๆ กัน ก็ไม่ต้องไปจัดรายการเลือกทำไล่ไปตามตัวอักษรแรกของกิจกรรมเลย หรือจะสุ่มทำก็ได้ ขอแค่คุณขยันขีดฆ่าออกจากรายการทีละกิจกรรม เพราะจุดสำคัญมันอยู่ที่การลงมือทำต่างหาก โดยเฉพาะพวกรายการเป้าหมายระยะยาว ขอให้รายการอยู่ในสายตาของคุณตลอด จะได้ใช้เตือนตัวเองว่าต้องทำอะไรให้สำเร็จบ้าง แล้วก็หมั่นขีดฆ่ากิจกรรมที่ทำไป หรือคอยติ๊กถูกรายการที่คุณทำจนเสร็จสิ้นแล้วด้วยล่ะ  ถ้าคุณใช้วิธีดั้งเดิมอย่างการเขียนรายการลงบนกระดาษ ให้เอาไปแขวนตรงที่ที่คุณจะเหลือบมามองบ่อยๆ อย่างประตูตู้เย็นหรือบอร์ดเตือนความจำแถวๆ ประตูบ้าน ไม่ก็ที่ผนังคอกของคุณที่ทำงาน ถ้าใส่ไว้ในคอม คุณอาจจะเลือกเปิดรายการนั้นทิ้งไว้ที่หน้าจอระหว่างทำงานอื่นไปด้วยก็ได้ จะได้คอยเตือนความจำ เสร็จแล้วก็ลบรายการที่ทำแล้วออกไปด้วยล่ะ กระดาษ Post-it ก็ใช้ติดเตือนความจำไว้ตามที่ต่างๆ ในบ้านได้ดี อย่างถ้าแปะ Post-it ว่า "อย่าลืมทำรายงาน" ไว้ที่ทีวี คุณก็จะรีบดูรีบลุกไปทำ แทนที่จะนั่งแช่จนลืมไปซะสนิท อะไรสำคัญสุดในรายการของคุณ? ปกติแล้วคนเรามักให้ความสำคัญกับเรื่องงานและเรื่องเรียนมากกว่างานบ้านและการคบหาสมาคม แต่สำหรับบางคนก็ไม่เสมอไป เช่น ยังไงคุณก็ต้องกินข้าวและอาบน้ำก่อนเพื่อน ส่วนซักผ้านั้นรอได้ถ้ายังทำงานไม่เสร็จ ให้คุณแบ่งความสำคัญของภารกิจต่างๆ ในรายการออกเป็นระดับที่แตกต่าง อาจจะ 3 ระดับด้วยกัน คือ สำคัญมาก สำคัญบ้าง ไม่ค่อยสำคัญ เรียงลำดับจากความสำคัญของภารกิจนี่แหละเป็นการจัดระเบียบรายการที่ง่ายและดีที่สุด แต่ก็ต้องเลือกให้ดีๆ นะ ตัดสินจากเดดไลน์ของภารกิจนั้น แล้วดูด้วยว่าคุณจะทำทันเดดไลน์นั้นไหม ต้องทำอะไรก่อนเป็นอย่างแรก? ต้องทำอะไรก่อนหมดวัน? อะไรที่ยังพอมีเวลาทำทีหลัง? จุดสำคัญคือต้องคำนึงถึงระยะเวลาที่ต้องใช้ในการทำแต่ละภารกิจจนเสร็จสิ้น บางทีอาจถึงขั้นต้องกำหนดเดดไลน์ของภารกิจนั้นซะเอง ถ้าคุณคิดว่าต้องออกกำลังกายทุกวัน แต่งานมันเยอะเหลือเกิน ก็ให้กำหนดเวลาเลยว่าจะออกวันละ 30 นาที แล้วดูว่าจะออกช่วงไหนของวันได้บ้าง บางทีคุณอาจต้องไปส่งจดหมายสำคัญที่ไปรษณีย์ภายในวันนี้ แต่นั่นก็ไม่ใช่เรื่องยากอะไร ลองเรียงลำดับภารกิจในรายการตามความยากง่ายดู จะได้รู้ว่าอะไรควรมาก่อนมาหลัง จะสะดวกกว่า ถ้าคุณแบ่งออกเป็น เรื่องยาก เรื่องยากนิดหน่อย และเรื่องง่าย ดีกว่าเอาแต่ละภารกิจมานั่งเปรียบเทียบกัน ก่อนจัดความยากง่ายก็ไม่จำเป็นต้องเรียงลำดับเสมอไป แต่จะเรียงก่อนก็ได้ไม่ว่ากัน บนสุดของรายการต้องเป็นเรื่องที่สำคัญและเร่งด่วนที่สุดแต่ทำได้ง่าย จะได้ทำเสร็จหลายๆ อย่างในเวลาที่กำหนดไว้
ค่อยๆ ทำไปทีละอย่าง แล้วอย่าล้มเลิกจนกว่าจะเสร็จสิ้น. ดูว่าเรื่องไหนให้คนอื่นช่วยทำหรือปล่อยผ่านไปได้. สลับสับเปลี่ยนภารกิจในรายการตามความเหมาะสม. เริ่มทำจากงานที่น่าเบื่อที่สุดหรืองานที่ยากที่สุด. บางกรณีก็ต้องเอาเรื่องสำคัญมาก่อนเรื่องเร่งด่วน. ทำภารกิจไหนเสร็จให้ขีดฆ่าทิ้ง. จัดตารางเวลาให้สิ่งที่ต้องทำ. จดทุกอย่างที่ต้องทำ. จัดประเภทสิ่งที่คุณต้องทำ. จัดระเบียบรายการ. ต้องวางหรือติดรายการนั้นไว้ให้เห็นชัดๆ. เรียงลำดับภารกิจตามความสำคัญ. เรียงลำดับภารกิจตามความเร่งด่วน. เรียงลำดับภารกิจตามความยากง่าย. ถึงเวลาเปรียบเทียบทุกภารกิจ แล้วจัดระเบียบรายการของคุณ.
https://www.wikihow.com/Prioritize https://www.wikihow.com/Prioritize https://www.wikihow.com/Prioritize
Attacking the List Making Your To-Do List Ranking Your Projects